Samarqand shahrida uch kun mobaynida - 23–25 iyun kunlari bir necha bosqichdan iborat o‘quv mashg‘ulotlar o‘tkaziladi. Bu haqda Kun.uz’ga viloyat IIB axborot xizmati ma’lum qildi. Foto: Samarqand viloyati IIB axborot xizmati Ma’lum qilinishicha, rejali tarzda o‘tkazilayotgan ushbu mashg‘ulotga IIB, Milliy gvardiya qo‘shinlari va Markaziy harbiy okrug bo‘linmalari jalb etiladi. Aholidan o‘quv mashg‘ulotlari o‘tkazilayotganini to‘g‘ri tushunishlari, vahimaga berilmasliklari, ijtimoiy tarmoqlarda asoslanmagan xabarlar tarqatmasliklari so‘raladi. Kun.uz o‘quv mashg‘ulotining o‘tish jarayonini kuzatib boradi, mashg‘ulot va ularni o‘tkazishdan ko‘zlangan maqsadlar haqida xabar berib boradi.